দুই মহিলা সাংবাদিককে গ্রেফতার তেলঙ্গানার কংগ্রেস সরকারের

ওয়েব ডেস্ক: একই মুদ্রার এপিঠ ওপিঠ। যে যায় লঙ্কায় সে হয় রাবণ। বিজেপির শাসনাধীন রাজ্যে বারবার আক্রান্ত হয়েছে সংবাদমাধ্যম। এবার সেই একই অভিযোগ উঠল কংগ্রেস শাসিত তেলঙ্গানাতেও (Telangana)।কাকভোরে বাড়ি অভিযান চালিয়ে দুই মহিলা সাংবাদিককে (Women Journalists) গ্রেফতার (Arrest) করল হায়দরাবাদ পুলিশের সাইবার ডিভিশন (Hyderebad Police Cyber Division)। মুখ্যমন্ত্রী রেবন্ত রেড্ডি (Revanth Reddy) সম্পর্কে অবমাননাকর পোস্ট করার অভিযোগে গ্রেফতার করা হয়েছে। কংগ্রেসের সোশ্যাল মিডিয়া ইউনিটের অভিযোগের ভিত্তিতে গ্রেফতার করা হয়েছে। পালস নিউজের ম্যানেজিং ডিরেক্টর পোগাদান্দা রেবতী (Pogadadanda Revathi), রিপোর্টার থানবী যাদবকে (Thanvi Yadav) গ্রেফতার করা হয়েছে। একইভাবে একজন এক্স অ্যাকাউন্ট ব্যবহারকারীকেও গ্রেফতার করা হয়েছে। এক্স অ্যাকাউন্টে একটি ভিডিও প্রকাশিত হয়। পালস নিউজের রিপোর্টার এক কৃষকের ইন্টারভিউ করেন। যিনি মুখ্যমন্ত্রী সম্পর্কে অবমাননা সূচক মন্তব্য করেন বলে অভযোগ।

সরকারের এই ভূমিকার কড়া সমালোচনা করেছেন বিরোধী ভারত রাষ্ট্র সমিতি। বিআরএসের কেটি রামা রাও সরকারের বিরুদ্ধে তোপ দেগে বলেছেন। সমালোচনা সহ্য করার ক্ষমতা নেই এই সরকারের। তিনি এক্স হ্যান্ডলে লিখেছেন, সাংবাদিক রেবতীকে অবৈধভাবে গ্রেফতার করা হয়েছে। পুলিশ ভোর ৫টায় তাঁর বাড়িতে অভিযান চালিয়েছে। যা কংগ্রেসের জরুরি অবস্থা মনে করিয়ে দিচ্ছে। উল্লেখ্য, বিআরএস সরকারের আমলেও পোগাদান্দা রেবতীকে গ্রেফতার করা হয়েছিল।